CELEX: 32012R0173
Language: et
Date: 2012-02-29 00:00:00
Title: Komisjoni rakendusmäärus (EL) nr 173/2012, 29. veebruar 2012 , millega muudetakse komisjoni määrust (EL) nr 185/2010 seoses teatavate konkreetsete lennundusjulgestusmeetmete selgitamise ja lihtsustamisega  EMPs kohaldatav tekst

1.3.2012   
            
            
               ET
            
            
               Euroopa Liidu Teataja
            
            
               L 59/1
            
         KOMISJONI RAKENDUSMÄÄRUS (EL) nr 173/2012,
   29. veebruar 2012,
   millega muudetakse komisjoni määrust (EL) nr 185/2010 seoses teatavate konkreetsete lennundusjulgestusmeetmete selgitamise ja lihtsustamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (1) eriti selle artikli 4 lõiget 3,
   ning arvestades järgmist:
   
               (1)
            
            
               Komisjoni 4. märtsi 2010. aasta määruse (EL) nr 185/2010 (millega nähakse ette üksikasjalikud meetmed lennundusjulgestuse ühiste põhistandardite rakendamiseks) (2) rakendamise käigus saadud kogemused näitavad, et ühiste põhistandardite rakendamise viisides tuleks teha väikeseid muudatusi.
            
         
               (2)
            
            
               See hõlmab teatavate konkreetsete lennundusjulgestusmeetmete selgitamist ja lihtsustamist, et suurendada õiguslikku selgust, standardida õigusaktide ühtset tõlgendamist ja tagada veelgi kindlamalt lennundusjulgestuse ühiste põhistandardite parim võimalik rakendamine.
            
         
               (3)
            
            
               Muudatused hõlmavad piiratud arvu meetmete rakendamist seoses juurdepääsukontrolliga, järelevalve ja patrullimisega, reisijate ja registreeritud pagasi läbivaatuse, kauba, posti ning parda- ja lennujaamavarude julgestuskontrolliga, isikute väljaõppe ja julgestusseadmetega.
            
         
               (4)
            
            
               Seetõttu tuleks määrust (EL) nr 185/2010 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas tsiviillennundusjulgestuse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 185/2010 muudetakse vastavalt käesoleva määruse lisale.
   Artikkel 2
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. veebruar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 97, 9.4.2008, lk 72.
   
      (2)  ELT L 55, 5.3.2010, lk 1.
   
      LISA
      Määruse (EL) nr 185/2010 lisa muudetakse järgmiselt.
      
                  1.
               
               
                  Punkt 1.1.3.4 asendatakse järgmisega:
                  
                              „1.1.3.4.
                           
                           
                              Kui läbivaatamata isikud või muudest kui liites 4-B loetletud kolmandatest riikidest saabuvad reisijad ja lennumeeskonna liikmed võivad olla pääsenud kriitilistesse osadesse, tuleb võimalikult kiiresti läbi otsida need osad, mille puutumatus ei ole olnud tagatud, tagamaks mõistlikkuse piires, et alal ei leidu keelatud esemeid.
                              Esimene lõik loetakse täidetuks õhusõiduki puhul, mis otsitakse läbi julgestusotstarbel.
                              Esimest lõiku ei kohaldata, kui kriitilistesse osadesse on pääsenud punkti 1.3.2 või punkti 4.1.1.7 alla kuuluvad isikud.
                              Muudest kui liites 4-B loetletud kolmandatest riikidest saabuvate reisijate või lennumeeskonna liikmete puhul kohaldatakse esimest lõiku ainult nende kriitiliste osade suhtes, mille on läbinud selline läbivaadatud registreeritud pagas ja/või mida on kasutanud sellised läbivaadatud väljuvad reisijad, mis/kes ei lahku sama õhusõidukiga kui eespool nimetatud reisijad ja lennumeeskonna liikmed.”
                           
                        
            
                  2.
               
               
                  Punktile 1.2.2.2 lisatakse järgmine tekst:
                  „Juurdepääsu võib anda ka pärast seda, kui isik on biomeetriliste andmete kontrollimisega tuvastatud.”
               
            
                  3.
               
               
                  Punktile 1.2.2.4 lisatakse järgmine tekst:
                  „Biomeetrilise tuvastamise puhul tuleb kontrollida, kas julgestuspiirangualale juurdepääsu taotleval isikul on mõni punktis 1.2.2.2 loetletud luba ja kas see luba kehtib ega ole blokeeritud.”
               
            
                  4.
               
               
                  Lisatakse punkt 1.2.6.9:
                  
                              „1.2.6.9.
                           
                           
                              Punkte 1.2.6.2–1.2.6.8 ei kohaldata ainult selliste lennualal kasutatavate sõidukite suhtes, millega ei ole lubatud sõita avalikel teedel, tingimusel et nende välispinnal on selge märge selle kohta, et tegemist on asjaomases lennujaamas kasutatavate sõidukitega.”
                           
                        
            
                  5.
               
               
                  Punkti 1.2.7.1 alapunkti c lõppu lisatakse järgmine tekst:
                  „ ; ning
                  
                              d)
                           
                           
                              vahemaa terminali või juurdepääsupunkti ja selle õhusõiduki vahel, millega meeskonnaliikmed saabusid või millega nad lahkuvad.”
                           
                        
            
                  6.
               
               
                  Punkt 1.5.2 asendatakse järgmisega:
                  
                              „1.5.2.
                           
                           
                              Järelevalve ja patrullimise sagedus ning viis põhineb riskianalüüsil ning need kiidab heaks pädev asutus. Arvesse võetakse järgmist:
                              
                                          a)
                                       
                                       
                                          lennujaama suurus, sealhulgas toimingute arv ja laad, ning
                                       
                                    
                                          b)
                                       
                                       
                                          lennujaama plaan, eelkõige lennujaamas kehtestatud alade omavaheline suhe, ning
                                       
                                    
                                          c)
                                       
                                       
                                          järelevalve ja patrullimise meetodite võimalikkus ja piirangud.
                                       
                                    Järelevalve teostamise ja patrullimise sageduse ja viisidega seotud riskianalüüsi osad esitatakse nõudmise korral kirjalikult nõuetele vastavuse kontrollimiseks.”
                           
                        
            
                  7.
               
               
                  Punkti 4.1.3.4 muudetakse järgmiselt:
                  
                              a)
                           
                           
                              alapunkt c asendatakse järgmisega:
                              
                                          „c)
                                       
                                       
                                          on saadud pardakaartide kontrollpunkti taga lennujaama lennualal asuvatest müügikohtadest, mille suhtes kohaldatakse lennujaama julgestusprogrammis heakskiidetud julgestusmeetmeid, tingimusel et kõnealune vedelik, aerosool ja geel on pakitud avamise tuvastamist võimaldavasse kotti ja kui on piisavad tõendid selle ostmise kohta eelneva 24 tunni jooksul sama lennujaama lennualalt, või”;
                                       
                                    
                        
                              b)
                           
                           
                              alapunktid e ja f asendatakse järgmisega:
                              
                                          „e)
                                       
                                       
                                          on saadud muust ELi lennujaamast, tingimusel et kõnealune vedelik, aerosool ja geel on pakitud avamise tuvastamist võimaldavasse kotti ja on piisavad tõendid selle ostmise kohta eelneva 24 tunni jooksul sama lennujaama lennualalt või
                                       
                                    
                                          f)
                                       
                                       
                                          on saadud ELi lennuettevõtja õhusõiduki pardalt, tingimusel et kõnealune vedelik, aerosool ja geel on pakitud avamise tuvastamist võimaldavasse kotti ja on piisavad tõendid selle ostmise kohta eelneva 24 tunni jooksul sama õhusõiduki pardalt või”.
                                       
                                    
                        
            
                  8.
               
               
                  Punkt 5.3.3.2 asendatakse järgmisega:
                  
                              „5.3.3.2.
                           
                           
                              Registreeritud pagas, mis muutub saatjata pagasiks muudel kui punktis 5.3.2 nimetatud põhjustel, eemaldatakse õhusõidukist ja vaadatakse enne selle uuesti pealelaadimist veel kord läbi.”
                           
                        
            
                  9.
               
               
                  Punkt 6.0.2 asendatakse järgmisega:
                  
                              „6.0.2.
                           
                           
                              Kauba- ja postisaadetistes käsitatakse keelatud esemena järgmisi esemeid:
                              
                                          —
                                       
                                       
                                          komplekteeritud lõhke- ja süüteseadeldised, mida ei veeta vastavalt kohaldatavatele ohutuseeskirjadele.”
                                       
                                    
                        
            
                  10.
               
               
                  Punkt 6.0.3 jäetakse välja.
               
            
                  11.
               
               
                  Punkt 6.3.2.6 asendatakse järgmisega:
                  
                              „6.3.2.6.
                           
                           
                              Dokument peab olema pädeva asutuse kontrolliks kättesaadav mis tahes punktis enne saadetise laadimist õhusõidukisse ja pärast seda lennu vältel või 24 tunni jooksul, sõltuvalt sellest, kumb ajavahemik on pikem, ning sisaldama järgmist teavet:
                              
                                          a)
                                       
                                       
                                          pädeva asutuse poolt kokkuleppelisele esindajale antud kordumatu tähtnumbriline tunnus;
                                       
                                    
                                          b)
                                       
                                       
                                          saadetise kordumatu tunnus, näiteks (ettevõtjasisese või koond-) lennusaatelehe number;
                                       
                                    
                                          c)
                                       
                                       
                                          saadetise sisu, v.a komisjoni 13. aprilli 2010. aasta otsuse K(2010) 774 final (1) punkti 6.2.3 alapunktides d ja e loetletud saadetiste puhul;
                                       
                                    
                                          d)
                                       
                                       
                                          saadetise julgestusstaatus, milles on märgitud:
                                          —   „SPX”– turvaline reisi-, kauba- ja postilennukite jaoks, või
                                          —   „SCO”– turvaline üksnes kauba- ja postilennukite jaoks, või
                                          —   „SHR”– turvaline reisi-, kauba- ja postilennukite jaoks vastavalt kõrge ohutasemega kauba ja posti suhtes kohaldatavatele nõuetele;
                                       
                                    
                                          e)
                                       
                                       
                                          julgestusstaatuse määramise põhjus, milles on märgitud:
                                          
                                                      —
                                                   
                                                   
                                                      „KC” – saadud tuntud saatjalt või
                                                   
                                                
                                                      —
                                                   
                                                   
                                                      „AC” – saadud esindaja teenuseid kasutavalt kaubasaatjalt, või
                                                   
                                                
                                                      —
                                                   
                                                   
                                                      kasutatud läbivaatusvahend või -meetod või
                                                   
                                                
                                                      —
                                                   
                                                   
                                                      saadetise läbivaatusest vabastamise põhjused;
                                                   
                                                
                                    
                                          f)
                                       
                                       
                                          julgestusstaatuse määranud isiku nimi või sellega samaväärsed tunnusandmed ning määramise kuupäev ja kellaaeg;
                                       
                                    
                                          g)
                                       
                                       
                                          saadetisele teise kokkuleppelise esindaja määratud julgestusstaatuse aktsepteerinud kokkuleppelisele esindajale pädeva asutuse poolt antud kordumatu tunnus.
                                       
                                    
                        
            
                  12.
               
               
                  Punkt 6.3.2.7 asendatakse järgmisega:
                  
                              „6.3.2.7.
                           
                           
                              Koondsaadetiste puhul loetakse punktide 6.3.2.5 ja 6.3.2.6 nõuded täidetuks järgmistel juhtudel:
                              
                                          a)
                                       
                                       
                                          koondsaadetisega tegelev kokkuleppeline esindaja säilitab punkti 6.3.2.6 alapunktides a–g nõutava teabe iga konkreetse saadetise kohta lennu/lendude vältel või 24 tunni jooksul, sõltuvalt sellest, kumb ajavahemik on pikem, ning
                                       
                                    
                                          b)
                                       
                                       
                                          koondsaadetisega kaasas olevad dokumendid sisaldavad koondsaadetisega tegeleva kokkuleppelise esindaja tähtnumbrilist tunnust, koondsaadetise kordumatut tunnust ja selle julgestusstaatust.
                                       
                                    Alapunkti a nõuded ei kehti selliste koondsaadetiste kohta, mis vastavalt C(2010) 774 punkti 6.2.3 alapunktidele d ja e vaadatakse alati läbi või mis on alati läbivaatusest vabastatud, tingimusel et kokkuleppeline esindaja annab koondsaadetisele kordumatu tunnuse, näitab ära selle julgestusstaatuse ning esitab ainsa põhjenduse konkreetse julgestusstaatuse määramise kohta.”
                           
                        
            
                  13.
               
               
                  Punkti 6.6.1.1 alapunkt a asendatakse järgmisega:
                  
                              „a)
                           
                           
                              kokkuleppeline esindaja, tuntud saatja või esindaja teenuseid kasutav kaubasaatja pakib või pitseerib saadetised selliselt, et oleks võimalik tuvastada avamist; kui see ei ole võimalik, võetakse koondsaadetise terviklikkuse tagamiseks alternatiivsed kaitsemeetmed ning”.
                           
                        
            
                  14.
               
               
                  Punkti 6.8.2.3 lõppu lisatakse järgmine lause:
                  „Kuni 2014. aasta juulini võib ELi suunduva kauba või posti puhul punkti 6.3.2.6 alapunkti d kohase julgestusstaatust käsitleva deklaratsiooni välja anda ACC3 või selline lennuettevõtja, kes saabub mõnest liites 6Fii loetletud kolmandast riigist; alates 2014. aasta juulist võib asjaomase julgestusstaatust käsitleva deklaratsiooni välja anda ka punktis 6.8.3 osutatud kokkuleppeline esindaja.”
               
            
                  15.
               
               
                  Liite 6-A seitsmes taane asendatakse järgmisega:
                  
                              „—
                           
                           
                              [ettevõtja nimi] tagab, et kõik asjaomased töötajad saavad määruse (EL) nr 185/2010 lisa 11. peatüki kohase väljaõppe ning on teadlikud ettevõtja julgestusprogrammist tulenevatest kohustustest ning”.
                           
                        
            
                  16.
               
               
                  Liite 6-D päise „Keelatud esemed” all asuv teine lause kustutatakse.
               
            
                  17.
               
               
                  Liide 6-E asendatakse järgmisega:
                  „LIIDE 6-E
                  
                  VEOETTEVÕTJA DEKLARATSIOON
                  Kooskõlas määrusega (EÜ) nr 300/2008, mis käsitleb tsiviillennundusjulgestuse ühiseeskirju, ja selle rakendusaktidega,
                  kinnitan, et vastu võttes, vedades, ladustades ja kätte toimetades [kokkuleppelise esindaja / lennukauba või -posti suhtes julgestuskontrolli kohaldava lennuettevõtja / tuntud saatja / esindaja teenuseid kasutava kaubasaatja nimi] nimel lennukaupa/lennuposti, mille suhtes on kohaldatud julgestuskontrolli meetmeid, järgitakse järgmist julgestuskorda:
                  
                              —
                           
                           
                              kõik töötajad, kes kõnealust lennukaupa/lennuposti transpordivad, on läbinud määruse (EL) nr 185/2010 lisa punkti 11.2.7 kohase üldise julgestusvalmidusalase väljaõppe;
                           
                        
                              —
                           
                           
                              kõigi kõnealusele lennukaubale/lennupostile juurdepääsu omavate töötajate usaldusväärsust kontrollitakse; kõnealune kontrollimine hõlmab vähemalt isikusamasuse kontrolli (võimaluse korral fotoga varustatud isikutunnistuse, juhiloa või passi alusel) ning elulookirjelduse ja/või esitatud soovituskirjade kontrolli;
                           
                        
                              —
                           
                           
                              sõidukite kaubaruumid pitseeritakse või lukustatakse; riidest seintega sõidukid turvatakse TIR-nööridega; lennukauba veol lamedapõhjalise kastiga sõidukitel jälgitakse sõidukite koorma-alasid;
                           
                        
                              —
                           
                           
                              vahetult enne pealelaadimist otsitakse kaubaruum läbi ja tagatakse kõnealuse läbiotsimise usaldusväärsus kuni pealelaadimise lõpetamiseni;
                           
                        
                              —
                           
                           
                              iga juht kannab kaasas isikutunnistust, passi, juhiluba või muud pädevate siseriiklike asutuste välja antud või tunnustatud fotoga varustatud dokumenti;
                           
                        
                              —
                           
                           
                              juhid ei tee vastuvõtmise ja kättetoimetamise vahel graafikuväliseid peatusi. Kui seda ei ole võimalik vältida, kontrollib juht naasmisel koorma julgestust ja lukkude ja/või turvakleebiste terviklikkust. Kui juht leiab tõendeid, et koormale on juurde pääsetud, teatab ta sellest oma järelevaatajale ning lennukaupa/lennuposti ei toimetata kätte ilma vastava teatamiseta kättetoimetamise ajal;
                           
                        
                              —
                           
                           
                              transporti ei tellita kolmandalt isikult, välja arvatud juhul, kui ka asjaomasel kolmandal isikul on veoleping [eespool nimetatud kokkuleppelise esindaja / tuntud saatja / esindaja teenuseid kasutava saatja või veoettevõtjale kinnituse või sertifikaadi andnud pädeva asutuse nimi], ning
                           
                        
                              —
                           
                           
                              muid teenuseid (näiteks ladustamist) ei tellita üheltki muult isikult kui kokkuleppeliselt esindajalt või üksuselt, kelle pädev asutus on nende teenuste osutajana sertifitseerinud või tunnustanud ja nimekirja kandnud.
                           
                        Võtan käesoleva deklaratsiooni eest täieliku vastutuse.
                  Nimi:
                  Ametikoht ettevõtjas:
                  Ettevõtja nimi ja aadress:
                  Kuupäev:
                  Allkiri:”
               
            
                  18.
               
               
                  Lisatakse punkt 8.0.4:
                  
                              „8.0.4.
                           
                           
                              Pardavarudes keelatud esemete nimekiri on sama, mis on sätestatud liites 4-C.”
                           
                        
            
                  19.
               
               
                  Punkt 8.1.4.2 asendatakse järgmisega:
                  
                              „8.1.4.2.
                           
                           
                              Selleks et saada määratud tuntud tarnijaks, esitab üksus igale ettevõtjale, kellele ta varusid toimetab, liites 8-B sisalduva dokumendi „Kohustuste deklaratsioon – pardavarude tuntud tarnija”. Deklaratsiooni allkirjastab seaduslik esindaja.
                              Ettevõtja, kellele tuntud tarnija varusid toimetab, säilitab allkirjastatud deklaratsiooni kontrollimise jaoks.”
                           
                        
            
                  20.
               
               
                  Punkt 8.1.5 asendatakse järgmisega:
                  „8.1.5.   Lennuettevõtja, kokkuleppelise tarnija ja tuntud tarnija kohaldatavad julgestuskontrolli meetmed
                  
                  
                              8.1.5.1.
                           
                           
                              Lennuettevõtja, kokkuleppeline tarnija ja pardavarude tuntud tarnija:
                              
                                          a)
                                       
                                       
                                          määravad ettevõttes julgestusküsimuste eest vastutava isiku ning
                                       
                                    
                                          b)
                                       
                                       
                                          tagavad, et pardavarudele juurdepääsu omavad isikud läbivad enne kõnealustele varudele juurdepääsu saamist punkti 11.2.7 kohase üldise julgestusvalmidusalase väljaõppe, ning
                                       
                                    
                                          c)
                                       
                                       
                                          hoiavad ära loata juurdepääsu enda valdustele ja pardavarudele ning
                                       
                                    
                                          d)
                                       
                                       
                                          tagavad mõistlikkuse piires, et pardavarudesse ei ole peidetud keelatud esemeid, ning
                                       
                                    
                                          e)
                                       
                                       
                                          kasutavad avamise tuvastamist võimaldavaid turvakleebiseid kõigil sõidukitel ja/või konteineritel või kaitsevad füüsiliselt kõiki sõidukeid ja/või konteinereid, millega pardavarusid transporditakse.
                                       
                                    Punkti e ei kohaldata lennualal toimuva transpordi ajal.
                           
                        
                              8.1.5.2.
                           
                           
                              Kui tuntud tarnija kasutab teist ettevõtjat, kes ei ole lennuettevõtja tuntud tarnija ega varude transpordiga tegelev kokkuleppeline tarnija, tagab tuntud tarnija kõikide punktis 8.1.5.1 loetletud julgestuskontrolli meetmete järgimise.
                           
                        
                              8.1.5.3.
                           
                           
                              Lennuettevõtja ja kokkuleppelise tarnija kohaldatavate julgestuskontrolli meetmete suhtes kohaldatakse ka komisjoni eraldi otsuse lisasätteid.”
                           
                        
            
                  21.
               
               
                  Liite 8-A seitsmes taane asendatakse järgmisega:
                  
                              „—
                           
                           
                              [ettevõtja nimi] tagab, et kõik asjaomased töötajad saavad määruse (EL) nr 185/2010 lisa 11. peatüki kohase väljaõppe ning on teadlikud ettevõtja julgestusprogrammist tulenevatest kohustustest ning”.
                           
                        
            
                  22.
               
               
                  LIIDE 8-B asendatakse järgmisega:
                  „LIIDE 8-B
                  
                  KOHUSTUSTE DEKLARATSIOON
                  
                     PARDAVARUDE TUNTUD TARNIJA
                  
                  Kooskõlas määrusega (EÜ) nr 300/2008, mis käsitleb tsiviillennundusjulgestuse ühiseeskirju, ja selle rakendusaktidega,
                  kinnitan, et
                  
                              —
                           
                           
                              [ettevõtja nimi]
                              
                                          a)
                                       
                                       
                                          määrab ettevõttes julgestusküsimuste eest vastutava isiku ning
                                       
                                    
                                          b)
                                       
                                       
                                          tagab, et pardavarudele juurdepääsu omavad isikud läbivad enne kõnealustele varudele juurdepääsu saamist määruse (EL) nr 185/2010 lisa punkti 11.2.7 kohase üldise julgestusvalmidusalase väljaõppe, ning
                                       
                                    
                                          c)
                                       
                                       
                                          hoiab ära loata juurdepääsu enda valdustele ja pardavarudele ning
                                       
                                    
                                          d)
                                       
                                       
                                          tagab mõistlikkuse piires, et pardavarudesse ei ole peidetud keelatud esemeid, ning
                                       
                                    
                                          e)
                                       
                                       
                                          kasutab avamise tuvastamist võimaldavaid turvakleebiseid kõigil sõidukitel ja/või konteineritel või kaitsevad füüsiliselt kõiki sõidukeid ja/või konteinereid, millega pardavarusid transporditakse (seda alapunkti ei kohaldata lennualal toimuva transpordi ajal).
                                       
                                    Kui tuntud tarnija kasutab teist ettevõtjat, kes ei ole lennuettevõtja tuntud tarnija ega varude transpordiga tegelev kokkuleppeline tarnija, tagab [ettevõtja nimi] kõikide eespool loetletud julgestuskontrolli meetmete järgimise;
                           
                        
                              —
                           
                           
                              selleks et tagada nõuetele vastavus, teeb [ettevõtja nimi] kõigi inspekteerimiste puhul täielikku nõutavat koostööd ning annab inspektoritele juurdepääsu kõigile nõutavatele dokumentidele;
                           
                        
                              —
                           
                           
                              [ettevõtja nimi] teatab [lennuettevõtjale või kokkuleppelisele tarnijale, kellele ta pardavarusid toimetab] kõigist tõsistest julgestusalastest rikkumistest ja kõigist kahtlastest asjaoludest, mis võivad olla pardavarude seisukohast olulised, eelkõige katsetest varjata varudes keelatud esemeid;
                           
                        
                              —
                           
                           
                              [ettevõtja nimi] tagab, et kõik asjaomased töötajad saavad määruse (EL) nr 185/2010 lisa 11. peatüki kohase väljaõppe ning on teadlikud oma julgestusalastest kohustustest, ning
                           
                        
                              —
                           
                           
                              [ettevõtja nimi] teatab [lennuettevõtjale või kokkuleppelisele tarnijale, kellele ta pardavarusid toimetab], kui ta:
                              
                                          a)
                                       
                                       
                                          lõpetab tegevuse või
                                       
                                    
                                          b)
                                       
                                       
                                          ei suuda enam täita asjakohaste ELi õigusaktide nõudeid.
                                       
                                    
                        Võtan käesoleva deklaratsiooni eest täieliku vastutuse.
                  Seaduslik esindaja
                  Nimi:
                  Kuupäev:
                  Allkiri: ”.
               
            
                  23.
               
               
                  Lisatakse punkt 9.0.4:
                  
                              „9.0.4.
                           
                           
                              Lennujaama varudes keelatud esemete nimekiri on sama, mis on sätestatud liites 4-C.”
                           
                        
            
                  24.
               
               
                  Punkt 9.1.1.1 asendatakse järgmisega:
                  
                              „9.1.1.1.
                           
                           
                              Lennujaama varud vaadatakse enne julgestuspiirangualale viimist läbi, välja arvatud juhul, kui:
                              
                                          a)
                                       
                                       
                                          lennujaama käitaja tarnib oma lennujaamale varusid, mille suhtes ta on kohaldanud nõutavaid julgestuskontrolli meetmeid ning pärast kõnealuste julgestuskontrolli meetmete kohaldamist kuni julgestuspiirangualale toimetamiseni on varud olnud kaitstud loata juurdepääsu eest, või
                                       
                                    
                                          b)
                                       
                                       
                                          tuntud tarnija on kohaldanud varude suhtes nõutavaid julgestuskontrolli meetmeid ja pärast kõnealuste julgestuskontrolli meetmete kohaldamist kuni julgestuspiirangualale toimetamiseni on varud olnud kaitstud loata juurdepääsu eest.”
                                       
                                    
                        
            
                  25.
               
               
                  Punkt 9.1.3.2 asendatakse järgmisega:
                  
                              „9.1.3.2.
                           
                           
                              Selleks et saada määratud tuntud tarnijaks, esitab üksus lennujaama käitajale liites 9-A sätestatud dokumendi „Kohustuste deklaratsioon – lennujaama varude tuntud tarnija”. Deklaratsiooni allkirjastab seaduslik esindaja.
                              Lennujaama käitaja säilitab allkirjastatud deklaratsiooni kontrollimise jaoks.”
                           
                        
            
                  26.
               
               
                  Punkt 9.1.4 asendatakse järgmisega:
                  „9.1.4.   Tuntud tarnija või lennujaama käitaja kohaldatavad julgestuskontrolli meetmed
                  
                  Lennujaama varude tuntud tarnija või lennujaama varusid julgestuspiirangualale toimetav lennujaama käitaja:
                  
                              a)
                           
                           
                              määrab ettevõttes julgestusküsimuste eest vastutava isiku ning
                           
                        
                              b)
                           
                           
                              tagab, et lennujaama varudele juurdepääsu omavad isikud läbivad enne kõnealustele varudele juurdepääsu saamist punkti 11.2.7 kohase üldise julgestusvalmidusalase väljaõppe, ning
                           
                        
                              c)
                           
                           
                              hoiab ära loata juurdepääsu enda valdustele ja lennujaama varudele ning
                           
                        
                              d)
                           
                           
                              tagab mõistlikkuse piires, et lennujaama varudesse ei ole peidetud keelatud esemeid, ning
                           
                        
                              e)
                           
                           
                              kasutab avamise tuvastamist võimaldavaid turvakleebiseid kõigil sõidukitel ja/või konteineritel või kaitseb füüsiliselt kõiki sõidukeid ja/või konteinereid, millega lennujaamavarusid transporditakse.
                           
                        Punkti e ei kohaldata lennualal toimuva transpordi ajal.
                  Kui tuntud tarnija kasutab teist ettevõtjat, kes ei ole lennujaama käitajale varude lennujaama transportimisega tegelev tuntud tarnija, tagab tuntud tarnija kõikide käesolevas punktis loetletud julgestuskontrolli meetmete järgimise.”
               
            
                  27.
               
               
                  Liide 9-A asendatakse järgmisega:
                  „LIIDE 9-A
                  
                  KOHUSTUSTE DEKLARATSIOON
                  
                     LENNUJAAMAVARUDE TUNTUD TARNIJA
                  
                  Kooskõlas määrusega (EÜ) nr 300/2008, mis käsitleb tsiviillennundusjulgestuse ühiseeskirju, ja selle rakendusaktidega,
                  kinnitan, et
                  
                              —
                           
                           
                              [ettevõtja nimi]
                              
                                          a)
                                       
                                       
                                          määrab ettevõttes julgestusküsimuste eest vastutava isiku ning
                                       
                                    
                                          b)
                                       
                                       
                                          tagab, et lennujaama varudele juurdepääsu omavad isikud läbivad enne kõnealustele varudele juurdepääsu saamist määruse (EL) nr 185/2010 lisa punkti 11.2.7 kohase üldise julgestusvalmidusalase väljaõppe, ning
                                       
                                    
                                          c)
                                       
                                       
                                          hoiab ära loata juurdepääsu enda valdustele ja lennujaamavarudele ning
                                       
                                    
                                          d)
                                       
                                       
                                          tagab mõistlikkuse piires, et lennujaama varudesse ei ole peidetud keelatud esemeid, ning
                                       
                                    
                                          e)
                                       
                                       
                                          kasutab avamise tuvastamist võimaldavaid turvakleebiseid kõigil sõidukitel ja/või konteineritel või kaitsevad füüsiliselt kõiki sõidukeid ja/või konteinereid, millega lennujaama varusid transporditakse (seda alapunkti ei kohaldata lennualal toimuva transpordi ajal).
                                       
                                    Kui kasutatakse teist ettevõtjat, kes ei ole lennujaama käitajale varude transportimisega tegelev tuntud tarnija, tagab [ettevõtja nimi] kõikide eespool loetletud julgestuskontrolli meetmete järgimise;
                           
                        
                              —
                           
                           
                              selleks et tagada nõuetele vastavus, teeb [ettevõtja nimi] kõigi inspekteerimiste puhul täielikku nõutavat koostööd ning annab inspektoritele juurdepääsu kõigile nõutavatele dokumentidele;
                           
                        
                              —
                           
                           
                              [ettevõtja nimi] teatab [lennujaama käitajale] kõigist tõsistest julgestusalastest rikkumistest ja kõigist kahtlastest asjaoludest, mis võivad olla lennujaama varude seisukohast olulised, eelkõige katsetest varjata varudes keelatud esemeid;
                           
                        
                              —
                           
                           
                              [ettevõtja nimi] tagab, et kõik asjaomased töötajad saavad määruse (EL) nr 185/2010 lisa 11. peatüki kohase väljaõppe ning on teadlikud oma julgestusalastest kohustustest, ning
                           
                        
                              —
                           
                           
                              [ettevõtja nimi] teatab [lennujaama käitajale], kui ta:
                              
                                          a)
                                       
                                       
                                          lõpetab tegevuse või
                                       
                                    
                                          b)
                                       
                                       
                                          ei suuda enam täita asjakohaste ELi õigusaktide nõudeid.
                                       
                                    
                        Võtan käesoleva deklaratsiooni eest täieliku vastutuse.
                  Seaduslik esindaja
                  Nimi:
                  Kuupäev:
                  Allkiri:”
               
            
                  28.
               
               
                  Lisatakse punkt 11.2.7:
                  „11.2.7.   Üldist julgestusvalmidust vajavate isikute väljaõpe
                  
                  Pärast üldise julgestusvalmidusalase väljaõppe läbimist peavad isikutel olema järgmised oskused:
                  
                              a)
                           
                           
                              teadmised varasematest ebaseaduslikest sekkumistest tsiviillennundusse, terroriaktidest ja hetkeohtudest;
                           
                        
                              b)
                           
                           
                              teadlikkus asjakohastest õigusnormidest;
                           
                        
                              c)
                           
                           
                              teadmised lennundusjulgestuse eesmärkidest ja sellekohasest töökorraldusest oma töökeskkonnas, sealhulgas julgestuskontrolli meetmeid kohaldavate isikute kohustustest ja vastutusaladest;
                           
                        
                              d)
                           
                           
                              teadmised teatamiskorrast ning
                           
                        
                              e)
                           
                           
                              suutlikkus reageerida asjakohaselt julgestusalastele intsidentidele.
                           
                        Igalt üldise julgestusvalmidusalase väljaõppe läbinud isikult nõutakse, et ta tõendaks enne tööleasumist kõigi käesolevas punktis osutatud teemade tundmist.”
               
            
                  29.
               
               
                  Punkti 11.4.2 alapunkt a asendatakse järgmisega:
                  
                              „a)
                           
                           
                              esialgse baasväljaõppe, eriväljaõppe ja julgestusvalmidusalase väljaõppe käigus omandatud oskuste puhul vähemalt iga viie aasta järel või juhtudel, kui neid oskusi ei ole rohkem kui kuue kuu jooksul rakendatud, enne naasmist julgestusalaste tööülesannete juurde, ning”.
                           
                        
            
                  30.
               
               
                  Punkt 12.7.2.2 asendatakse järgmisega:
                  
                              „12.7.2.2.
                           
                           
                              Kõik vedelike, aerosoolide ja geelide läbivaatamise seadmed peavad vastama 1. standardile.
                              1. standard kaotab kehtivuse 29. aprillil 2016.”
                           
                        
            
         (1)  Avaldamata.”